སྤྱིར་རྒྱལ་སྤྱིའི་གཞོན་ནུའི་བོད་རིག་པའི་གྲོས་ཚོགས་འདི་ནི་༡༩༧༧ལོར་སུ་སིའི་རྒྱལ་ཁབ་ཀྱི་གྲོང་ཁྱེར་འཛུ་རིག་ཏུ་ཐེངས་དང་པོར་བསྐོང་ཚོགས་གནང་བ་དང་།སྐབས་དེར་ཚོགས་པའི་རྒྱལ་སྤྱིའི་གཞོན་ནུའི་བོད་རིག་པའི་གྲོས་ཚོགས་དེ་རིམ་པས་རྒྱལ་སྤྱིའི་བོད་རིག་པའི་གྲོས་ཚོགས་ཀྱི་ངོ་བོར་བསྒྱུར་ཏེ་གཞོན་ནུའི་བོད་རིག་པའི་གྲོས་ཚོགས་མེད་པར་གྱུར་བ་དང་།སླར་ཡང་༢༠༠༧ལོར་ཨིན་ཇིའི་རྒྱལ་ས་ལོན་ཌོན་དུ་རྒྱལ་སྤྱིའི་གཞོན་ནུའི་བོད་རིག་པའི་གྲོས་ཚོགས་དང་པོ་ཞེས་བསྐོང་ཚོགས་གནང་བ་དང་།ལོ་དེའི་སྤྱི་ཟླ་༨པའི་ཚེས་༡༢ཉིན་ལས་རིམ་ཚོགས་འདུ་ཞིག་ཀྱང་བསྐོང་ཚོགས་གནང་སྟེ་རྒྱལ་སྤྱིའི་གཞོན་ནུའི་བོད་རིག་པའི་བཅའ་ཁྲིམས་དོན་ཚན་དགུ་ཅན་གྱི་ཡི་གེ་གཏན་འབེབས་གནང་།